CELEX: 32011R1351
Language: sl
Date: 2011-12-20 00:00:00
Title: Izvedbena uredba Komisije (EU) št. 1351/2011 z dne 20. decembra 2011 o spremembi Uredbe Sveta (ES) št. 747/2001 glede opustitve tarifnih kvot Unije in referenčnih količin za nekatere kmetijske izdelke s poreklom z Zahodnega brega in iz Gaze

21.12.2011   
            
            
               SL
            
            
               Uradni list Evropske unije
            
            
               L 338/29
            
         IZVEDBENA UREDBA KOMISIJE (EU) št. 1351/2011
   z dne 20. decembra 2011
   o spremembi Uredbe Sveta (ES) št. 747/2001 glede opustitve tarifnih kvot Unije in referenčnih količin za nekatere kmetijske izdelke s poreklom z Zahodnega brega in iz Gaze
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 747/2001 z dne 9. aprila 2001 o zagotovitvi upravljanja tarifnih kvot Skupnosti in referenčnih količin za izdelke, ki so na podlagi sporazumov z nekaterimi sredozemskimi državami upravičeni do preferencialov, ter o razveljavitvi uredb (ES) št. 1981/94 in (ES) št. 934/95 (1) ter zlasti člena 5(1)(b) Uredbe,
   ob upoštevanju naslednjega:
   
               (1)
            
            
               Sporazum je bil sklenjen v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov ter o spremembi Začasnega Evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani („Sporazum“) (2). Sporazum je Unija odobrila s Sklepom Sveta 2011/824/EU (3).
            
         
               (2)
            
            
               Sporazum za obdobje desetih let od datuma začetka njegove veljavnosti zagotavlja povečane tarifne koncesije za uvoz neomejene količine izdelkov s poreklom z Zahodnega brega in iz Gaze v Evropsko unijo. Poleg tega je v Sporazumu predvideno tudi nadaljnje možno podaljšanje povečanih tarifnih koncesij glede na prihodnji gospodarski razvoj Zahodnega brega in Gaze.
            
         
               (3)
            
            
               Sporazum določa nadaljnjo liberalizacijo trgovine in kmetijskih izdelkov, predelanih kmetijskih proizvodov ter rib in ribiških proizvodov, zato je v obdobju izvajanja Sporazuma treba opustiti uporabo tarifnih kvot in referenčnih količin iz Priloge VIII k Uredbi (ES) št. 747/2001 za izdelke s poreklom z Zahodnega brega in iz Gaze.
            
         
               (4)
            
            
               Uredba Sveta (EGS) št. 4088/87 z dne 21. decembra 1987 o določitvi pogojev za uporabo preferencialnih carin pri uvozu nekaterega cvetja s poreklom iz Cipra, Izraela, Jordanije, Maroka ter Zahodnega brega in Gaze (4) je bila razveljavljena z Uredbo Sveta (ES) št. 1234/2007 (5).
            
         
               (5)
            
            
               Uredba Komisije (EGS) št. 700/88 z dne 17. marca 1988 o podrobnih pravilih za uporabo režimov za uvoz nekaterih cvetličarskih proizvodov s poreklom s Cipra, iz Izraela, Jordanije, Maroka ter z Zahodnega brega in iz Gaze (6) je bila razveljavljena z Uredbo Komisije (ES) št. 1227/2006 (7).
            
         
               (6)
            
            
               Zaradi navedenih razveljavitev je člen 2 Uredbe (ES) št. 747/2001 o zagotovitvi neupravičenosti do tarifnih koncesij za sveže rezano cvetje in cvetne brste, kadar se ne spoštuje cenovnih pogojev, predpisanih z Uredbo (EGS) št. 4088/87, postal odvečen in ga je zato treba črtati.
            
         
               (7)
            
            
               Uredbo (ES) št. 747/2001 je zato treba ustrezno spremeniti.
            
         
               (8)
            
            
               Sporazum začne veljati 1. januarja 2012, zato je treba to uredbo uporabljati od navedenega datuma.
            
         
               (9)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Uredba (ES) št. 747/2001 se spremeni:
   
               1.
            
            
               vstavi se naslednji člen 1a:
               „Člen 1a
               Opustitev uporabe tarifnih kvot in referenčnih količin za izdelke s poreklom z Zahodnega brega in iz Gaze
               Uporaba tarifnih kvot in referenčnih količin iz Priloge VIII za izdelke s poreklom z Zahodnega brega in iz Gaze je začasno opuščena za obdobje desetih let od 1. januarja 2012.
               Vendar je glede na prihodnji gospodarski razvoj Zahodnega brega in Gaze možno podaljšanje za dodatno obdobje najpozneje eno leto pred iztekom desetletnega obdobja, kot določa Sporazum v obliki izmenjave pisem, ki ga je Unija odobrila s Sklepom Sveta 2011/824/EU. (8)
               
            
         
               2.
            
            
               člen 2 se črta.
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2012.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 109, 19.4.2001, str. 2.
   
      (2)  UL L 328, 10.12.2011, str. 5.
   
      (3)  UL L 328, 10.12.2011, str. 2.
   
      (4)  UL L 382, 31.12.1987, str. 22.
   
      (5)  UL L 299, 16.11.2007, str. 1.
   
      (6)  UL L 72, 18.3.1988, str. 16.
   
      (7)  UL L 222, 15.8.2006, str. 4.
   
      (8)  UL L 328, 10.12.2011, str. 2.“;